एप्रिल-मे महिन्यात मुंबईत कोरोनाचा शिरकाव झाला. त्यानंतर कोरोनाग्रस्तांची संख्या वाढू लागली. अत्यंत संसर्गजन्य आजार असल्याने कोरोना शहरात झपाट्याने पसरला. पण मुंबई महापालिकेचा दावा आहे की, 3 जूनपासून मुंबईत कोरोनाबाधितांची संख्या स्थिरावली आहे. 

मनिषा म्हैसकर या मंत्रालयात प्रधान सचिव आहेत. मुंबई शहरातील कोव्हिड रुग्णांचं काँटॅक्ट ट्रेसिंग करण्याची विशेष जबाबदारी त्यांच्याकडे सोपवण्यात आली आहे. कोव्हिड रुग्णांना शोधून काढणं, रुग्णालयांचं मॉनिटरिंग करणं आणि विलगीकरण याची जबाबदारी त्यांना देण्यात आली. 

मुंबईचा कर्व्ह फ्लॅट झाला आहे का? असं विचारलं असता त्या सांगतात, "मुंबईत कोव्हिड-19 च्या केसेस वाढण्याचा कर्व्ह फ्लॅटन झालाय किंवा स्थिरावलाय असं आपण म्हणू शकतो. ही अत्यंत आनंदाची बाब आहे. याचं कारण गेल्या महिनाभरापासून मुंबई शहरात दिवसाला सरासरी 1,000 कोरोनाग्रस्त रुग्णांची नोंद होत आहे. साधारणत: रुग्णांची संख्या 800 ते 1300 या मध्ये आपल्याला पहायला मिळतेय. 10 जूनला मुंबईत जवळपास 1500 कोरोनाग्रस्त रुग्ण आढळून आले होते." 

मुंबईतील कोरोनाग्रस्तांची संख्या (14 जुलैची आकडेवारी)

"6 जूनला म... आणखी 4000 वर्णांसाठी लेख सुरू ठेवा:
ुंबईत 47,128 कोरोनाग्रस्त रुग्ण होते. 14 जुलैला रुग्णांची संख्या 94, 863 वर पोहोचली. कोरोनाग्रस्तांची संख्या दुप्पट होण्याचा वेग म्हणजेच डबलिंग रेटही वाढला आहे. रुग्ण संख्या वाढण्याचा दरही 1.5 टक्क्याच्या आसपास आहे." असं मनिषा म्हैसकरांनी म्हटलं. 

मुंबई महापालिकेच्या माहितीनुसार, सद्यस्थितीत मुंबईचा सरासरी ग्रोथ रेट म्हणजेच कोव्हिड-19 रुग्णांची संख्या दुप्पट होण्याचा सरासरी कालावधी 51 दिवसांपर्यंत पोहोचलाय. 

मुंबईतील जून महिन्यातील रुग्णसंख्या 

"मुंबईत सध्या दिवसाला 5000 टेस्ट केल्या जात आहे. टेस्टिंग कपॅसिटी 25 टक्क्यांनी वाढवण्यात आली आहे. गेल्या चार आठवड्यांचा अभ्यास केल्यास फक्त एक दिवस मुंबईत कोरोनाबाधितांची संख्या वाढली होती. या सर्व गोष्टी पाहता मुंबईने कर्व्ह फ्लॅटन केलाय असं आपण म्हणू शकतो," असं त्या सांगतात. 

ग्रोथ रेटबरोबरच डबलिंग रेट म्हणजे कोव्हिड रुग्ण किती दिवसांनी दुप्पट होत आहेत याची देखील चर्चा आहे. याबाबत मुंबईच्या महापौर किशोरी पेडणेकर सांगतात, "मुंबईचा डबलिंग रेट 50 दिवसांपेक्षा जास्त आहे. रुग्ण बरे होण्याचा रिकव्हरिंग रेट जवळपास 70 टक्के आहे. मुंबई शहर चांगल्या पद्धतीने इंप्रूव्ह होत आहे. त्यामुळे मुंबईत स्थिती आता नियंत्रणात आहे. पुन्हा लॉकडाऊन करण्याची गरज नाही." 

मुंबईतील जुलै महिन्यातील रुग्णसंख्या 

मुंबईतील जून आणि जुलै महिन्यातील कोरोनाग्रस्तांची संख्या पाहता. देशाच्या आर्थिक राजधानीत हळूहळू कोरोनाग्रस्त रुग्णांच्या वाढीचा कर्व्ह फ्लॅट होण्याच्या दिशेने चालला आहे असं आपण म्हणू शकतो. 

मुंबईत कोरोनाच्या वाढीच्या कर्व्ह फ्लॅट झाला. या दाव्याबाबत बीबीसीशी बोलताना महाराष्ट्र सरकारने स्थापन केलेल्या टास्कफोर्सचे सदस्य डॉ. शशांक जोशी म्हणाले, "मुंबई शहराने नक्कीच कोरोनाग्रस्त रुग्णांच्या वाढीचा कर्व्ह फ्लॅट केला आहे. मी मुंबई महापालिकेच्या मताशी सहमत आहे. मुंबईत केसेस दुप्पट होण्याचा दर वाढलाय. रुग्ण बरे होण्याचा रेटही वाढतोय. सद्य स्थितीत रुग्णांच्या वाढीचा दर कमी होणं हा चांगला संकेत आहे." 

"मुंबईत आता कोणीही जावून कोव्हिड-19 ची चाचणी करू शकतो. हा अत्यंत चांगला निर्णय सरकारने घेतलाय. टेस्ट कमी होतायत म्हणून संख्या कमी आहे असं म्हणणं योग्य नाही. आता मुंबईत होणाऱ्या टेस्ट आणि रुग्णांची संख्या या समीकरणावर विसंबून राहू नये," असं डॉ. जोशी म्हणतात. 

मुंबई महापालिकेच्या माहितीनुसार...